Εταιρεία Κοινωνικής Δράσης και Πολιτισμού
ΚΟΙΝΟ_ΤΟΠΙΑ  www.koinotopia.gr


ΔΕΛΤΙΟ ΤΥΠΟΥ

15 Σεπτεμβρίου 2026
 
Ολοκληρώνει τη λειτουργία του το Παζάρι για τη στήριξη της Κοινο_Τοπίας
Σας ευχαριστούμε για τη συμμετοχή σας 

Ολοκληρώνει τη λειτουργία του με το τέλος του 2026 το παζάρι της Εταιρείας Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr απότοκο της δύσκολης περιόδου που πέρασε η οργάνωση με την εφαρμογή των περιοριστικών μέτρων για τον covid-19. 
Για μερικούς μήνες ακόμα μπορείτε να βρείτε εκατοντάδες βιβλία όλων των ειδών, λογοτεχνίας, ποίησης, ιστορικά, εικαστικά κ.α. άλλα αχρησιμοποίητα και άλλα από δεύτερο χέρι, γκραβούρες, τουριστικούς οδηγούς, χειροποίητες καρφίτσες για γυναίκες και περίτεχνα ζωγραφισμένες κολοκύθες, χειροποίητα αντικείμενα decoupage, ζωγραφικά έργα, χειροποίητα αντικείμενα και κοσμήματα από διάφορες περιοχές του πλανήτη, κονκάρδες, διακοσμητικά και πολλά άλλα.
Στο διάστημα αυτό το παζάρι δε θα δέχεται νέα είδη και τα υπάρχοντα θα δίνονται σε πολύ δελεαστικές προσφορές. 
Μπορείτε επίσης να επισκεφθείτε την ηλεκτρονική διεύθυνση του παζαριού https://pazarikoinotopia.blogspot.com/?view=flipcard κάνοντας κλικ στην ακόλουθη διεύθυνση και να διαλέξετε κάτι της αρεσκείας σας. Αφού μπείτε στην παραπάνω διεύθυνση στην πάνω δεξιά πλευρά της οθόνης σας σε μια κάθετη μαύρη μπάρα υπάρχουν 3 επιλογές. Κλικάρετε την ενδιάμεση επιλογή ‘‘ετικέτες’’ και θα εμφανιστούν οι διάφορες ομάδες των αντικειμένων. Επιλέξτε την ομάδα που σας ενδιαφέρει κάνοντας κλικ πάνω της και τότε εμφανίζονται όλοι οι κωδικοί αυτής της κατηγορίας.
Το παζάρι είναι ανοιχτό κατά τις μέρες και ώρες που η γραμματεία δέχεται κοινό δηλαδή Δευτέρα, Τρίτη, Τετάρτη 11πμ-2μμ και Πέμπτη, Παρασκευή 7-9μμ στον πολυχώρο της οργάνωσης Καραϊσκάκη 153, ισόγειο (μεταξύ Πατρέως και Γεροκωστοπούλου).
Το παζάρι συνέβαλε ουσιαστικά στην επιβίωση της οργάνωσης τα 2 πρώτα χρόνια της λειτουργίας του 2020-2021 που λόγω των περιοριστικών μέτρων υπήρχε μεγάλη δυσκολία εξεύρεσης πόρων για τη στήριξη της λειτουργίας του πολυχώρου της Κοινο_Τοπίας αλλά των δράσεων της.
Ευχαριστούμε πολύ τα δεκάδες μέλη και φίλους που προσέφεραν είδη που διατέθηκαν στο παζάρι αλλά και τους εκατοντάδες συμπολίτες που αγόρασαν το κάτι τι -για να μας βοηθήσουν κυρίως- δημιουργώντας έτσι ένα πλέγμα προστασίας για τη διάσωση της οργάνωσης.

